CELEX: 62010CN0504
Language: da
Date: 2010-10-21 00:00:00
Title: Sag C-504/10: Anmodning om præjudiciel afgørelse indgivet af Najvyšším súdom Slovenskej republiky (Den Slovakiske Republik) den 21. oktober 2010 — Tanoarch s.r.o mod Daňové riaditeľstvo Slovenskej republiky

12.2.2011   
            
            
               DA
            
            
               Den Europæiske Unions Tidende
            
            
               C 46/2
            
         Anmodning om præjudiciel afgørelse indgivet af Najvyšším súdom Slovenskej republiky (Den Slovakiske Republik) den 21. oktober 2010 — Tanoarch s.r.o mod Daňové riaditeľstvo Slovenskej republiky
   (Sag C-504/10)
   2011/C 46/02
   Processprog: slovensk
   
      Den forelæggende ret
   
   Najvyšším súdom Slovenskej republiky
   
      Parter i hovedsagen
   
   
      Sagsøger: Tanoarch s.r.o
   
      Sagsøgt: Daňové riaditeľstvo Slovenskej republiky
   
      Præjudicielle spørgsmål
   
   
               1)
            
            
               Er en bestemmelse, som fastsætter, at den afgiftspligtige person — i den afgift, som denne skylder — kan fradrage afgiften for goder og tjenesteydelser, der anvendes i den afgiftspligtiges forretningsforløb, såfremt afgiften pålægges af en anden afgiftspligtig person i landet for goder og tjenesteydelser, som er blevet leveret eller skal leveres den afgiftspligtige, forenelig med artikel 2, stk. 1, i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem, såfremt sagsøgeren — i egenskab af ansøger i forening om registrering af en opfindelse, for hvilken der endnu ikke er blevet meddelt et patent — allerede lovmæssigt er indehaver af rettigheden til selvstændig anvendelse af den erhvervede tjenesteydelse [i tilfælde hvor der er tale om] en opfindelse, der som helhed er genstand for et patent?
            
         
               2)
            
            
               Er der henset til det sjette direktiv grundlag for en fortolkning, ifølge hvilken den afgiftspligtiges allerede eksisterende lovmæssige rettighed til selvstændig udnyttelse af patentet indebærer, [org. s. 2] at det er retligt umuligt at anvende tjenesteydelsen i forbindelse med levering af goder og tjenesteydelser i egenskab af afgiftspligtig person, og at den erhvervede tjenesteydelse hermed er opbrugt i retlig forstand?
            
         
               3)
            
            
               Påvirker også den omstændighed, at opfindelsen i det af hovedsagen omhandlede konkrete tilfælde endnu ikke er blevet registreret som patent, og at der udelukkende er tale om overdragelse af andele, et misbrug af den afgiftspligtige persons ret til fradrag for indgående moms jf. EU-Domstolens afgørelse af 21. februar 2006, sag C-255/02, Halifax plc. m.fl.?
            
         
      (1)  EFT L 145, s. 1.